אשר נטה שם אהלו: תחלה נטה אהלו ואח"כ קנה המקום (דון יצחק) שאל"כ היל"ל ויט שם אהלו.
קשיטה: לא נמצא אלא באיוב מ"ב י"א. (מלבד יהושע כ"ד ל"ב בספור הזה עצמו). והמתרגם האלכסנדרי ואנקלוס תרגומו כבשות, ובושארט דחה זה בראיות ואמר (כדעת רש"י ורשב"ם) שהוא מין מטבע בלתי ידוע לנו, ואמר שהוא אולי מלשון קֹשֶט, מטבע או משקל שלם ובלתי חסר וקלער' מוסיף כי קוסטרא בסורי numularius, וכן בערבי קַסְטַרַ ענינו תֵקֵן המטבעות ועשאן שלמות וטובות.
